**Revisjoni akt MTÜ Hiidlaste Koostöökogu**

**2021 majandusaasta aruande kohta**

Mittetulundusühing Hiidlaste Koostöökogu on asutatud 2006. aastal. Majandusaasta aruanne, mille kohta annab revisjonikomisjon oma arvamuse, on koostatud aruandeperioodi 01.01.2021-31.12.2021.a. kohta.

Revisjonikomisjon koosseisus Aivi Telvik ja Kaja Antons kontrollisid mittetulundusühingu Hiidlaste Koostöökogu 31.12.2021. aastal lõppenud majandusaasta kohta koostatud tegevusaruannet ning raamatupidamise aastaaruannet, mis sisaldab bilanssi, tulemiaruannet, rahavoogude aruannet, netovara muutuste aruannet ning aruande koostamisel kasutatud oluliste arvestuspõhimõtete kokkuvõtet ja muid selgitavaid lisasid.

Revisjonikomisjoni liikmed tutvusid 20. aprillil 2022.a. kontoris koha peal Hiidlaste Koostöökogu 2021. aasta dokumentatsiooniga, juhatuse koosolekute ja üldkoosolekute protokollidega, projektide kaustadega ning raamatupidamise algdokumentidega. Kohapealse kontrolli juures viibisid Reet Kokovkin ja audiitor Ene Leht. Väljaspool kontorit kohtus komisjon juhatuse liikmete Verno Soosalu ja Anu Pielbergiga, et teha tagasivaade möödunud aastale ning saada ülevaadet vajadusest uuendada asutuse tegevmeeskonda.

Raamatupidamise dokumendid ja muud tegevusega seotud dokumendid asuvad Vabrikuväljak 1, Kärdlas. Raamatupidamise teenust pakub OÜ Simot Teenused, Rita Tsarjov.

**Lepingud**

Lepingud on leitavad eraldi kaustas kronoloogilises järjekorras.

**Raamatupidamine**

Raamatupidamise tehingute kirjendamiseks ja aruannete koostamiseks ning palgaarvestuseks kasutatakse raamatupidamise programmi „SmartAccounts“. On tagatud algdokumentide ja registrite säilivus. Raamatupidamise tegemisel on lähtud projektipõhisest raamatupidamisest. Algdokumendid on registritesse kantud korrektselt, on eristatud erinevate projektidega seotud algdokumendid.

Arved olid juhatuse liikme poolt kinnitatud.

 **Raamatupidamise aastaaruanne**

Mittetulundusühingu Hiidlaste Koostöökogu majandusaasta aastaaruanne seisuga 31.12.2021.a. on positiivse tulemiga summas 526 eurot ja bilansimahuga 74 276 eurot.

Revisjonikomisjoni hinnangul 2021. majandusaasta kohta koostatud raamatupidamise aruanne kajastab olulises osas õiglaselt mittetulundusühingu Hiidlaste Koostöökogu finantsseisundit, majandustegevuse tulemit ja raha liikumist seisuga.

Teeme üldkoosolekule ettepaneku kinnitada raamatupidamise majandusaasta 2021. aasta aastaaruanne.

23.05.2022.a.

Revisjonikomisjoni liikmete allkirjad: /*allkirjastatud digitaalselt*/

Aivi Telvik ………………………………………

Kaja Antons ………………………………………

Triinu Schneider ……………………………………….